కారెంపూడిపాడు

**కారెంపూడిపాడు**, గుంటూరు జిల్లా, వట్టిచెరుకూరు మండలానికి చెందిన గ్రామం. ఇది మండల కేంద్రమైన వట్టిచెరుకూరు నుండి 9 కి. మీ. దూరం లోను, సమీప పట్టణమైన గుంటూరు నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 351 ఇళ్లతో, 1209 జనాభాతో 478 హెక్టార్లలో విస్తరించి ఉంది. గ్రామంలో మగవారి సంఖ్య 636, ఆడవారి సంఖ్య 573. షెడ్యూల్డ్ కులాల సంఖ్య 199 కాగా షెడ్యూల్డ్ తెగల సంఖ్య 73. గ్రామ జనగణన లొకేషన్ కోడ్ 590318.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## సమీప గ్రామాలు
ముట్లూరు 2 కి.మీ, లింగంగుంటపాలెం 4 కి.మీ, వట్టిచెరుకూరు 4 కి.మీ, బ్రాహ్మణకోడూరు 4 కి.మీ, జూపూడి 4 కి.మీ. 
## విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.
బాలబడి వట్టిచెరుకూరులోను, మాధ్యమిక పాఠశాల ముట్లూరులోనూ ఉన్నాయి. సమీప ప్రభుత్వ ఆర్ట్స్ / సైన్స్ డిగ్రీ కళాశాల గుంటూరులోను, జూనియర్ కళాశాల, ఇంజనీరింగ్ కళాశాల‌లు చేబ్రోలులోనూ ఉన్నాయి. సమీప మేనేజిమెంటు కళాశాల చేబ్రోలులోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి.
సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల గుంటూరులో ఉన్నాయి.

## వైద్య సౌకర్యం

### ప్రభుత్వ వైద్య సౌకర్యం
కారెంపూడిపాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

### ప్రైవేటు వైద్య సౌకర్యం

## తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. చెరువు ద్వారా గ్రామానికి తాగునీరు లభిస్తుంది.

## పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## సమాచార, రవాణా సౌకర్యాలు
కారెంపూడిపాడులో సబ్ పోస్టాఫీసు సౌకర్యం ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.

## మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.

## ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 5 నుండి 10 కి.మీ. దూరంలో ఉంది.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## భూమి వినియోగం
కారెంపూడిపాడులో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 29 హెక్టార్లు
* బంజరు భూమి: 51 హెక్టార్లు
* నికరంగా విత్తిన భూమి: 397 హెక్టార్లు
* నీటి సౌకర్యం లేని భూమి: 50 హెక్టార్లు
* వివిధ వనరుల నుండి సాగునీరు లభిస్తున్న భూమి: 398 హెక్టార్లు

## నీటిపారుదల సౌకర్యాలు
కారెంపూడిపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
* కాలువలు: 398 హెక్టార్లు

## ఉత్పత్తి
కారెంపూడిపాడులో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి

### పారిశ్రామిక ఉత్పత్తులు
బియ్యం

## గ్రామంలో మౌలిక వసతులు
శుద్ధజల కేంద్రం. 
## గ్రామ పంచాయతీ
ఈ గ్రామ పంచాయతీ 1953లో ఏర్పడింది. అప్పుడు నాగిశెట్టి కోటేశ్వరమ్మ అనే మహిళను సర్పంచిగా ఏకగ్రీవంగా ఎన్నుకున్నారు. 1955లో ఈ గ్రామ పంచాయతీకి తొలిసారి జరిగిన ఎన్నికలలో, శ్రీ తోటకూర వెంకయ్య సర్పంచిగా గెలిచారు. ఆయన మూడు పర్యాయాలు సర్పంచిగా ఎన్నికైనారు. 1970లో శ్రీ తోటకూర బసవయ్య సర్పంచిగా ఎన్నికై, 10 సంవత్సరాలు పనిచేశారు. 1980లో శ్రీ కొలగాని రోశయ్య సర్పంచిగా గెలుపొందారు. ఆయన 8 సంవత్సరాలు సర్పంచిగా పునీతమయ్యారు. 1988లో తోటకూర రత్తయ్య, 1995లో శ్రీ ముదిగొండ చంద్రశెఖర్, 2001లో చందు అప్పారావు, 2006లో బట్టు ప్రభుదాస్ సర్పంచులుగా గ్రామానికి సేవలందించారు. 2013లో ఈ పదవిని మహిళలకు కేటాయించారు.

2013 జూలైలో ఈ గ్రామ పంచాయతీకి జరిగిన ఎన్నికలలో నాగిశెట్టి కోటేశ్వరమ్మ, సర్పంచిగా ఏకగ్రీవంగా ఎన్నికైంది.

## దర్శనీయ ప్రదేశాలు/దేవాలయాలు
### శ్రీ కోదండరామస్వామివారి ఆలయం
నూతనంగా నిర్మించిన ఈ ఆలయంలో విగ్రహ ప్రతిష్ఠా మహోత్సవాలు, 2016, మార్చి-28వ తేదీ సోమవారంనాడు ప్రారంభమైనవి. 30వ తేదీ బుధవారంనాడు, చినజియ్యరుస్వామి చేతులమీదుగా, 9 మంది వేదపండితుల సారథ్యంలో, ఈ దేవాలయంలో స్వామివారి విగ్రహాలు, ఆలయ శిఖర కలశం, ధ్వజస్తంభ ప్రతిష్ఠా కార్యక్రమం వైభవంగా నిర్వహించారు. గోమాతను పూజలతొ ఆలయంలో నడిపించారు. స్వామివారి విగ్రహ ప్రతిష్ఠ అనంతరం, కోదండరాముని నామం జపించుచూ, తొలిపూజలు నిర్వహించారు. ఈ కార్యక్రమానికి పలువురు ప్రముఖులు, గ్రామస్తులతోపాటు, పరిసర ప్రాంతాలనుండి గూడా భక్తులు అధికసంఖ్యలో విచ్చేసారు. [5]&[6]

ఈ ఆలయ ప్రథమ వార్షికోత్సవ వేడుకలను 2017, మార్చి-17వతేదీ శుక్రవారం రాత్రి వైభవంగా ప్రారంభించారు. అనంతరం స్వామివారికి నిత్యపూజలు, హారతులు, శాంతిహోమం నిర్వహించారు. ఈ కార్యక్రమాలలో భాగంగా, 20వతేదీ సోమవారంనాడు స్వామివారికి కలశపూజలు నిర్వహించారు. భక్తులు గ్రామంలో కలశాలతో ప్రదర్శన నిర్వహించారు. ఆలయంలో స్వామివారికి పంచామృతాభిషేకాలు నిర్వహించారు. మహిళలు సీతమ్మవారికి ప్రత్యేకంగా కుంకుమ పూజలు నిర్వహించారు. 21వతేదీ మంగళవారంనాడు, ఆలయ మండపంలో, శ్రీ సీతారాముల కళ్యాణం, గ్రామంలోని పలు కుటుంబాల సమక్షంలో, కన్నులపండువగా నిర్వహించారు. అనంతరం స్వామిబ్వారి గ్రామోత్సవం వైభవంగా నిర్వహించారు. ఈ సందర్భంగా శ్రీ రామస్వామివారి అన్నసంతర్పణ కార్యక్రమం అధ్యాత్మికంగా నిర్వహించారు. ఈ కార్యక్రమానికి చుట్టుప్రక్కల గ్రామాలనుండియేగాక, ముట్లూరు, వట్టిచెరుకూరు, కోవెలమూడి వంటి గ్రామాలనుండి గూడా భక్తులు అసంఖ్యాకంగా తరలివచ్చారు. [7]

## గణాంకాలు
* 2001 వ.సంవత్సరం జనాభా లెక్కల ప్రకారం జనాభా 1286, పురుషుల సంఖ్య 676, మహిళలు 610, నివాసగృహాలు 336, విస్తీర్ణం 478 హెక్టారులు
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు